Arvo Niitenberg

Arvo Niitenberg (1934–2003) var en estisk politiker, vitenskapsmann og leder innen energisektoren. Han levde det meste av livet i Canada, men brukte av sin faglige ekspertise som energiminister for det uavhengige Estland fra 1992 til 1995. Han ble så Estlands representant ved Det internasjonale atomenergibyrået.

Han kom fra en ingeniørfamilie i Tallinn. Familien flyktet i 1944, da Estland ble okkupert av Sovjetunionen, og slo seg ned i Canada. Han studerte maskinteknikk ved University of Toronto og tok med tiden doktorgraden. Han hadde ledende stillinger i Canadas største offentlige energiforsyningsselskap, Ontario Hydro.

Niitenberg opptrådte som rådgiver for det uavhengige Estlands myndigheter etter Sovjetunionens fall. I juni 1992 ble han energiminister i Estlands overgangsregjering. Han fortsatte som energiminister i Mart Laars første regjering og Andres Tarands regjering. Niitenberg gikk av sammen med resten av regjeringen i april 1995.

Niitenberg spilte en viktig rolle i Estlands opprydding og deponering av radioaktivt avfall fra sovjettiden. Han var også styreformann i energiforsyningsselskapet Eesti Energia.

Referanser 

Estiske politikere